Diari Oficial de la Generalitat Valenciana


Sumari del DOGV 8531, del 17-04-2019 (2019/3861)

RESOLUCIÓ d'11 d'abril de 2019, del director de l'Agència Valenciana de Foment i Garantia Agrària, per la qual s'amplia el termini de presentació de la sol·licitud única per a l'any 2019.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8531

Data del DOGV
:   17-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3861


Data del document
:   11-04-2019

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ d'11 d'abril de 2019, del director de l'Agència Valenciana de Foment i Garantia Agrària, per la qual s'amplia el termini de presentació de la sol·licitud única per a l'any 2019. [2019/3861]  
En l'article 95, apartat segon, del Reial decret 1075/2014, de 19 de desembre, sobre l'aplicació a partir de 2015 dels pagaments directes a l'agricultura i a la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural, s'estableix que quan siga estrictament necessari per a garantir el compliment de la normativa europea, les comunitats autònomes, sempre amb comunicació prèvia al Fons Espanyol de Garantia Agrària i dins del màxim permés pels reglaments de la Unió Europea, podran ampliar el termini de presentació de la sol·licitud única en el seu àmbit territorial d'actuació, de manera degudament motivada.  
  
D'altra banda, l'Ordre 5/2015, de 27 de febrer, de la Conselleria de Presidència, Agricultura, Pesca, Alimentació i Aigua, per la qual s'estableixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural (DOGV 7478, 4 de març), disposa en l'article 6 que el termini de presentació de la sol·licitud única, serà l'establit en la corresponent resolució de convocatòria.  
En conseqüència, la Resolució de 14 de febrer de 2019, del director de l'Agència Valenciana de Foment i Garantia Agrària, mitjançant la qual s'estableix la convocatòria del procediment per a la concessió de les ajudes incloses en la sol·licitud única dins del marc de la Política Agrícola Comuna per a l'any 2019, en l'apartat quart, punt segon, assenyala que el termini de presentació de la sol·licitud única s'iniciarà el dia 1 de febrer i finalitzarà el dia 30 d'abril. No obstant això, el termini anterior podrà ser modificat mitjançant resolució del director de l'Agència Valenciana de Foment i Garantia Agrària, quan siga estrictament necessari per a garantir el compliment de la normativa europea i dins dels terminis màxims establits per aquesta.  
Atés que hi ha raons tècniques a la Comunitat Valenciana, relatives a l'adequació de les eines informàtiques per a la declaració gràfica de les superfícies, així com per a la declaració de les dades necessàries per a donar cobertura a les necessitats de l'Institut Nacional d'Estadística (INE) a l'efecte d'emplenament del cens agrari, que han provocat cert retard en el registre de les sol·licituds durant les primeres setmanes del període prèviament establit, es requereix un temps extra per a la correcta presentació de les sol·licituds.  
En virtut d'això, resolc:  
  
Article primer. Modificació del termini fixat en l'apartat quart, punt segon, de la Resolució de 14 de febrer de 2019, del director de l'Agència Valenciana de Foment i Garantia Agrària, mitjançant la qual s'estableix la convocatòria del procediment per a la concessió de les ajudes incloses en la sol·licitud única dins del marc de la Política Agrícola Comuna per a l'any 2019.  
El termini de presentació de la sol·licitud única, fixat en l'apartat quart, punt segon, de la Resolució de 14 de febrer de 2019, del director de l'Agència Valenciana de Foment i Garantia Agrària, mitjançant la qual s'estableix la convocatòria del procediment per a la concessió de les ajudes incloses en la sol·licitud única dins del marc de la Política Agrícola Comuna per a l'any 2019, finalitzarà el dia 15 de maig de 2019, inclusivament.  
  
Apartat segon. Règim de recursos  
Contra la present resolució, que posa fi a la via administrativa, pot interposar-se potestativament recurs de reposició davant el director de l'Agència Valenciana de Foment i Garantia Agrària en el termini un mes, comptat des de l'endemà de la seua publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o impugnar-se directament davant els jutjats contenciosos administratius en el termini de dos mesos, a comptar des de l'endemà de la publicació, d'acord amb el que es preveu en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 11 d'abril de 2019.- El director de l'Agència Valenciana de Foment i Garantia Agrària: Francisco Rodríguez Mulero.